The Magic Whip

The Magic Whip (מעוצב בסגנון יפני) הוא אלבום האולפן השמיני של להקת בלר. האלבום יצא לאור ב-27 באפריל 2015 על ידי חברת פרלופון וחברת וורנר ברוס. אלבום זה הוא אלבום האולפן הראשון של הלהקה מזה 12 שנים מאז 2003 (Think Tank) והאלבום הראשון מאז חזרתו של גיטריסט הלהקה, גראהם קוקסון, להרכב. האלבום זכה לשבחים רבים בידי מבקרי מוזיקה. הוא הופיע במצעד האלבומים הבריטי וזכה למעמד של אלבום זהב בידי איגוד תעשיית ההקלטות הבריטי. במאי 2013, בלר הייתה אמורה להופיע בפסטיבל מוזיקת הרוק בטוקיו, יפן. עם זאת, הפסטיבל כולו בוטל מסיבות לא ידועות, והותיר את הלהקה תקועה בהונג קונג למשך חמישה ימים נוספים. לפי דבריו של דיימון אלברן, סולן הלהקה, בניסיון להסיח את דעתם, הם עבדו על חומר חדש באולפני אבון. בהמשך הצהיר אלברן שהוא לא בטוח אם המוזיקה שהתקבלה תצא אי פעם. ביולי 2014 הוא העיר: "יש בערך 15 שירים ... העניין המעצבן הוא, אם הייתי מצליח לכתוב שם את המילים ואז להיות שם, היינו גומרים את התקליט. אבל לפעמים, אם אתה לא יכול לעשות את זה בבת אחת, זה מתפוגג באמת ואני לא יודע על מה הייתי שר עכשיו עם התקליט הזה. יש שם כמה מנגינות נהדרות, אבל זה יכול להיות פשוט אחד מאותם תקליטים שלא יוצאים לעולם." בנובמבר 2014, גרהאם קוקסון התחיל לעבוד עוד יותר על ההקלטות עם המפיק סטיבן סטריט, בזמן שאלברן עבד על אלבום הסולו שלו. קוקסון אמר: "המשכתי לחשוב על ההקלטות שעשינו בהונג קונג ונזכרתי כמה זה מרגיש טוב. לא הייתי סולחת לעצמי אלמלא היה מבט נוסף". קוקסון היה נוהג להזמין בסתר את אלכס ג'יימס ודייב רונטרי להמשך הקלטות כדי לעבוד על החומר. לאחר שהתקרב לסיומה של עבודתו, הציג קוקסון את המוזיקה לאלברן כדי לראות אם זה ראוי לאלבום. בדרך חזרה מסיבוב ההופעות שלו באוסטרליה בדצמבר, עצר אלברן בהונג קונג פעם נוספת כדי לקבל השראה למילים. כתיבת השירים הושלמה לקראת סוף ינואר 2015 והמאסטרינג של האלבום הסתיימו ב-18 בפברואר 2015. עטיפת האלבום מציגה את המילים הסיניות 模糊魔鞭 (שמשמעותן היא Blur ו-The magic whip) המקיפות גביע גלידה אשר מורכב מנורות ניאון. במאי האמנות טוני האנג, שיצר גם את הקליפ לסינגל הראשון מהאלבום, "Go Out", נפגש עם הסולן דיימון אלברן בתחילת 2015 כדי לדון ביצירות האלבום, והוצגו לו אפמרות מהמסעות של הזמר בהונג קונג. אלברן הסביר כיצד האלבום התהווה ומחשבותיו סביבו. "כותרת האלבום, "The magic whip" הסביר אלברן, הייתה רבת פנים," אומר האנג. "גלידה בבריטניה, זיקוקין בסין ו'שוט' במובן הפוליטי. הקצוות הללו ישקפו את המרקמים השונים, רוחבו ועומקו של האלבום." הונג מספר כי הלהקה רצתה כיסוי שנגע בנושאים ההם ושגם הייתה להם "תחושה של חשיפה" כדי להעביר את התחושה כיצד התקליט הוקלט בהונג קונג (הלהקה הקליטה במהירות, באולפן קטן בעיר). הלהקה הוציאה לאור סינגלים מהאלבום בליווי קליפים, עוד לפני צאתו. בים השירים הללו נכללים: "There Are Too Many of Us", "Lonesome Street", "Ong Ong", ו-"I Broadcast". "Y'all Doomed", רצועת הבונוס במהדורה היפנית, יצאה כסינגל שביעי ב-27 באפריל 2015. "Ghost Ship", לצד שחרור מחודש של "I Broadcast" שוחררו מאוחר יותר כסינגלים לקידום מכירות ב-23 באוקטובר 2015. האלבום זכה לביקורות חיוביות ברובן. קרייג ג'נקינס מפיצ'פורק כתב כי "בלר תמיד היו שובבים, המתנה הגדולה ביותר שלהם לזיהוי וחתרנות עולצת של ציפיות מאזין, וברגעים כאלה זה מחדש עולה, מוכתם על ידי חלוף הזמן." דייוויד פריק מהרולינג סטון כתב כי האלבום הוא "תפאורה אפלה ומפתה שמשאירה מורשת." כל השירים נכתבו בידי חברי הלהקה דיימון אלברן - שירה, קלידים, סינתיסייזרים, אייפד, גיטרה אקוסטית. גרהם קוקסון - גיטרה חשמלית, קולות רקע, שירה משותפת בהובלה. אלכס ג'יימס - גיטרה בס. דייב רונטרי - תופים, כלי הקשה, שירה ברקע. סטיבן סטריט - הפקה, תכנות, כלי הקשה, מכונת תופים, "סקסופונים" (סינתיסייזרים). ג'יימס דרינג - מכונת תופים, תכנות תופים. Demon Strings - אורקסטרה. מידע על האלבום The Magic Whip באתר MusicBrainz מידע על האלבום The Magic Whip באתר AllMusic האלבום The Magic Whip באתר Discogs האלבום The Magic Whip באתר ספוטיפיי האלבום The Magic Whip באתר דיזר האלבום The Magic Whip באתר אפל מיוזיק האלבום The Magic Whip באתר טיידל The Magic Whip ביוטיוב החדש של Blur: כמו גלולת מציאות מרה, באתר ynet, 27 באפריל 2015 עידו ישעיהו‏, לראשונה מזה 12 שנים: להקת בלר מכריזה על אלבום חדש. האזינו לסינגל הראשון מתוכו, באתר וואלה, 19 בפברואר 2015 חן הוניג‏, הקסם חזר? לא בטוח שאלבום הקאמבק של בלר יעמוד במבחן הנצח, באתר וואלה, 26 באפריל 2015 Creative Review - The Magic Whip – the making of Blur's new album cover, web.archive.org, ‏2015-04-19 Blur: The Magic Whip, Pitchfork (באנגלית) David Fricke, David Fricke, Blur 'The Magic Whip' Album Review, Rolling Stone, ‏2015-04-28 (באנגלית)